 कहीं बाहर गया है जो कि तुम से युद्ध कर सकता है। यहाँ और कोई ऐसा बानर नहीं है जो तुम्हारे सामने खड़ा होने का सामर्थ्य रखता ● हो । बाली चारों समुद्रों के किनारे जाकर संध्योपासन करके कुछ देर में आवेगा । इसलिए तुम यहीं ठहरो । शङ्ख के समान सफेद यह हड्डियों की ढेरी देखो। ये उनकी हड्डियाँ हैं जो पहले बानर राज से युद्ध करने की इच्छा से आये थे। हे रावण राक्षस ! अगर तुम ने अमृत रस पिया हो तो बाली के साथ युद्ध करो। परन्तु यह समझ लेना कि इस युद्ध में तुम्हारे जीवन का अन्त हो जावेगा। हे विश्रवा के पुत्र ! आज तुम इस विचित्र संसार को देख लो। थोड़ी देर ठहरो, फिर तुम्हारा जीवन दुर्लभ है। जो तुम बहुत जल्दी मरना ही चाहते हो तो दक्षिण समुद्र पर जाओ। उसके किनारे पर बाली से तुम्हारी भेंट होगी, जो एक अग्नि की नाई भभकता है ।
'तार' की ये बातें' सुन कर और उसको घुड़क
कर रावण विमान पर चढ़ दक्षिण समुद्र की ओर गया। वहाँ पहुँच कर उसने, सोने के पर्वत के समान तथा दोपहर के सूर्य के समान प्रकाशित मुखवाले और संध्योपासन में लगे हुए बालीको देखा । बालो को देखते ही रावण चुपचाप विमान से उतर पड़ा और उसे पकड़ने की इच्छा से ऐसे धीरे धीरे उसकी ओर चला जिससे पैरों की आवाज न हो । परन्तु बाली ने रावण को अचानक देख लिया। उसका बुरा मतलब जानकर भी बाली बिल्कुल नहीं घबराया । जैसे खरगोश को देखकर सिंह और साँप को देखकर गरुड़ कुछ भी नहीं समझता, वैसे ही बाली भी अपने सामने रावण की कुछ भी परवा न करता था। वह बानरराज अपने मन में यही सोच रहा था कि 'यह राक्षस मुझे पकड़ने आ रहा है, सो मेरे पास आया नहीं कि मैंने इसे अपनी काँख में दबा लिया। इसे लेकर मैं तीन समुद्रों पर जाऊँगा ताकि लोग देखेंगे कि शत्रु मेरी बग़ल में दबा हुआ है। कहीं इसकी जंघायें, में कहीं हाथ और कपड़े लटकेंगे । इसकी ऐसी दशा हो जायगी जैसी गरुड़ के पकड़े हुए साँप की होती है। इस तरह मन में ठान बाली चुप हो वेदमन्त्रों का जाप करता हुआ, पर्वत की नाई निश्चल हो, वहीं खड़ा रहा। उस समय एक दूसरे को पकड़ने की कामना से वे दोनों प्रयत्न करते अपने अपने बल का अहङ्कार कर रहे थे। पैरों की आहट पाकर जब बाली ने समझा कि वह लपेट में आ गया तब तो, पीछे को मुँह किये ही, झपट कर उसने रावण को इस तरह पकड़ लिया जिस तरह गरुड़ सौंप को पकड़ता है। अब वह पकड़ने के लिए आये हुए रावण को काँख
ज़ोर से आकाश में उड़ गया । उस समय रावण ऐसा दब गया कि उसका कुछ वश ही न चलता था। तब बाली उसे दबाने और नाखूनों से नोचने खसोटने लगा। उसको लिये हुए वह ऐसा उड़ गया जैसे हवा मेघ को उड़ा ले जाती है। जब राक्षसों ने रावण की ऐसी दशा देखी तत्र वे उसे छुड़ाने के लिए बड़े वेग से दौड़े। बाली आगे आगे जा रहा था और राक्षस उसके पीछे दौड़ रहे थे। उस समय उसकी ऐसी शोभा हो रही थी मानों सूर्य के पीछे मेघ दौड़ रहे हों। राक्षस बहुत कोशिश करते थे कि हम बाली के पास पहुँच जायँ, पर उस की भुजाओं और जंघाओं के वेग से वे बेचारे थक कर बाचही में रह गये - उसके पास तक न पहुँच सके । बाली का वेग ऐसा था कि बड़े बड़े पर्वत भी उसके पीछे दौड़ते तो भी उसे न पा सकते, फिर भला जिसका शरीर मांस और रुधिर का बना हुआ है और जो जीना चाहता है, मरने से डरता है, उसका सामर्थ्य कहाँ तक हो सकता है ? दशानन को काँख में दबाये दबाये बाली ने, क्रम से, सब सागरों पर जाकर सन्ध्यावन्दन किया । उसका वेग पक्षी के भी सामर्थ्य से बाहर था। रास्ते में आकाशचारी प्राणी उसकी प्रशंसा कर रहे थे। अब वह पश्चिम समुद्र के किनारे पर गया । वहाँ स्नान, सन्ध्या और जप करके रावण को लिये हुए वह उत्तर सागर पर पहुँचा । आश्चर्य की बात है कि शत्रु को बग़ल में दबाये वह बानरराज कई हजार योजन, वायु की या मन की तरह, चला गया। उत्तर समुद्र के किनारे सन्ध्योपासन कर फिर उसी तरह वह दशा नन को लिये हुए पूर्व समुद्र पर गया। वहाँ भी सन्ध्योपासन कर फिर अपनी नगरी किष्किन्धा में रावण
को लिये हुए आ पहुँचा । रावण को लिये लिये वह चारों समुद्रों पर गया और उसने सन्ध्योपासन किया इसलिए अब वह थक गया । किष्किन्धा में । पहुँच कर वह उपवन में उतर पड़ा। वहाँ रावण को बग़ल से अलग करके कुछ हँसता हुआ वह बार बार उससे पूछने लगा कि तुम कहाँ से आये ? बग़ल में दबे दबे रावण भी थंक गया था। उसकी आँखें चञ्चल हो रही थीं। वह कहने लगा - "हे इन्द्र के तुल्य बानरेन्द्र ! मैं राक्षसेन्द्र रावण हूँ। युद्ध की इच्छा से यहाँ आया था । सो तुम्हारे हाथ से पकड़ा गया। हे बानरराज ! तुम्हारा बल, पराक्रम और गाम्भीर्य आश्चर्य करने योग्य है। तुमने मुझे पशु की नाईं पकड़ कर चारों समुद्रों में घुमा डाला । मैं तो ऐसा कोई वीर नहीं देखता जो, बिना श्रम के, मुझे बग़ल में दाबे इतनी जल्दी चारों समुद्रों में घूम आवे । हे वीर ! तुम धन्य हो । हे बा